„Kurso de Esperanto“ remiasi Kvebeko esperanto draugijos sukurtu 10 val. kursu ir kitais kursais. Programa veikia Qt C++ bibliotekos pagrindu, Mac OS X, Windows, Linux operacinėse sistemose. 2013 m. vasario mėn. išleista programos 4.1.2 versija. „Kurso de Esperanto“ išversta maždaug į 30 kalbų. Yra daug savanorių, kurie siekia padidinti šį skaičių. Esperanto kalbos vertimo procesą supaprastina programa „Tradukilo“, kurią taip pat galima nemokamai atsisiųsti.